Jun | 2020 | MaanKind
Omdat ons baie gremolata eet, het ek dikwels meer suurlemoen as skil en dit is teen my grein om goed net weg te gooi. En as daardie suurlemoen-sonder-skil in 'n plastiekbakkie in die yskas beland en daar bly lê totdat ek skuldig voel as hy blou begin skyn en dit dan weggooi…
Gisteraand was ons lus vir vis met gremolata. Daar was 'n heerlike vars Steenbras op die tafel, vars uit die see.
As iemand in die huis griep het en daar elke dag 'n suurlemoen uitgedruk word om saam met heuning, gemmer, kookwater, Disprin en brandewyn gedrink te word, het mens meer skil as suurlemoen en maak ons Gremolata.
Gremolata la cocina Trisa: In gelyke hoeveelhede, meng vars knoffel wat jy deur die knoffelpers druk, fyngesnyde pietersielie en suurlemoenskil. Bedek met olyfolie. Maak genoeg vir 'n paar keer se eet, more is dit nog lekkerder.